पीड़ित महिला का आरोप है कि गांव के रहने वाले हरेन्द्र गुप्ता से उनका पुराना विवाद चल रहा था जिस पर मौका देख हरेन्द्र अकेली विधवा महिला रीता देवी को आये दिन प्रताड़ित करता था । महिला के पति की दो वर्ष पूर्व मृत्यु हो गयी थी। महिला के दो बेटे, दो बेटियां हैं। बेटियों की शादी हो चुकी है। घटना के समय महिला के दोनों बेटे घर पर नहीं थे। बड़ा बेटा संन्तोष रतनपुरा बाजार में अपनी दुकान चलाता है और छोटा बेटा मुम्बई में मजदूरी का काम करता है।